**Wolverhampton Wanderers Football Club** er ein engelsk profesjonell fotballklubb, stifta i 1877. I 2009/10-sesongen kjem dei til å spela i toppdivisjonen, Premier League, etter å ha vunne den nest høgste divisjonen, Football League Championship i 2009. Kallenamnet til klubben er "Wolves", og dei spelar heimekampane sine på Molineux i Wolverhampton. Byen Wolverhampton ligg om lag 25 km nordvest for Birmingham.

Historie
--------

Wolverhampton Wanderers var ein av klubbane som var med på å grunnleggja den engelske fotballigaen i 1888. Klubben vann FA-cupen i 1893 og igjen i 1908. I 1906 rykte dei for første gong ned i 2. divisjon og spelte der til 1932, med unntak av ein sesong i 3. divisjon, 1923/24. Mot slutten av 30-talet nærma klubben seg toppen av 1. divisjon og kom på 2. plass dei to siste sesongane før andre verdskrigen avbraut alt fotballspel. Etter krigen vart klubben ein av dei beste i engelsk fotball. Wolverhampton kom på ein av dei tre øvste plassane i 1. divisjon i 8 av dei 9 sesongane mellom 1952 og 1961, og vart seriemeister i 1958 og 1959. Dei vann òg FA-cupen i 1949 og 1960. Manageren i denne perioden var Stan Cullis (frå 1948 til 1964). Cullis hadde tidlegare vore spelar i klubben, frå 1934 til 1947.

Etter Cullis si tid var storheitstida over, men klubben heldt fram å spela i 1. divisjon heilt fram til 1984, med unntak av tre korte vitjingar på til saman fire sesongar i 2. divisjon. Dei klarde òg å kvalifisera seg til UEFA-cupen fire gonger på 1970- og 80-talet, og kom i 1972 heilt til finalen, der dei tapte mot eit annan engelsk lag, Tottenham. 

I 1983/84 vart Wolverhampton råka av katastrofal tilbakegang, då klubben rykte ned frå 1. divisjon for så å rykkja ned frå 2. divisjon sesongen etter og ned frå 3. divisjon sesongen etter det igjen. I 1986/87-sesongen var klubben dermed i 4. divisjon for første gong nokon sinne. Opphaldet der varte berre i to sesongar, før klubben rykte opp att til 3. divisjon i 1988 og rett opp att i 2. divisjon i 1989. Etter denne turen i kjellaren av det engelske ligasystemet stabiliserte klubben seg på det nest høgste nivået, og låg i 2. divisjon (som endra namn til 1. divisjon i 1992) frå 1989 til 2003. Dei fleste av desse åra enda klubben på øvste halvdel av tabellen, og spelte playoff-kampar om opprykk til Premier League i 1995, 1997 og 2002, utan hell. Den norske spelaren Håvard Flo spelte for klubben frå 1999 til 2001 og Gunnar Halle var innom på lån ei kort stund i vårsesongen 2002.

I 2003 lukkast klubben i å vinna opprykk til Premier League etter siger i playoff-kampane, men kom sist i Premier League i 2003/04-sesongen. I denne sesongen spelte òg norske Steffen Iversen for klubben. Wolves var etter dette tilbake i den nest høgste divisjonen i fem sesongar til, før dei vann direkte opprykk til Premier League i 2009, som vinnarar av Football League Championship. Ein av spelarane som spelte i klubben i denne perioden var nigerianske Seyi Olofinjana, som kom frå Brann i Noreg i 2004, før han gjekk vidare til Stoke i 2008. Manageren som sikra opprykket for Wolves var Mick McCarthy, tidlegare landslagstrenar for Irland, som tok over som manager i 2006.

Spelarstall
-----------

Per 1. august 2021
Note: Flagga viser til landslaget som spelaren kan spela for, som definert av FIFA sine reglar. Spelarane kan ha fleire nasjonalitetar i annan forstand.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Posisjon | Spelar |
| --- | --- | --- | --- |
| 1 | Flagget til Portugal | K | Jose Sa |
| 2 | Det nederlandske flagget | F | Ki-Jana Hoever |
| 3 | Flagget til Frankrike | F | Rayan Ait-Nouri |
| 5 | Flagget til Brasil | F | Marcal |
| 7 | Flagget til Portugal | A | Pedro Neto |
| 8 | Flagget til Portugal | MB | Rúben Neves |
| 9 | Flagget til Mexico | A | Raúl Jiménez |
| 10 | Flagget til Portugal | A | Daniel Podence |
| 11 | Flagget til Portugal | A | Francisco Trincao |
| 14 | Flagget til Colombia | F | Yerson Mosquera |
| 15 | Flagget til Frankrike | F | Willy Boly |
| 16 | Flagget til England | F | Conor Coady |
| 17 | Flagget til Portugal | A | Fabio Silva |

 |  | 

| Nr. |  | Posisjon | Spelar |
| --- | --- | --- | --- |
| 18 | Flagget til England | MB | Morgan Gibbs-White |
| 19 | Flagget til Spania | F | Jonny |
| 21 | Flagget til England | K | John Ruddy |
| 22 | Flagget til Portugal | F | Nelson Semedo |
| 23 | Flagget til Italia | A | Patrick Cutrone |
| 27 | Flagget til Marokko | F | Romain Saïss |
| 28 | Flagget til Portugal | MB | João Moutinho |
| 32 | Flagget til Belgia | MB | Leander Dendoncker |
| 37 | Flagget til Spania | A | Adama Traoré |
| 49 | Flagget til England | F | Maximilian Kilman |
| 54 | Det amerikanske flagget | MB | Owen Otasowie |
| 62 | Flagget til Danmark | K | Andreas Sondergaard |

 |

Kjelder
-------

1. ↑  Wolverhampton Wanderers FC Player Profiles

|  |  |
| --- | --- |
| Autoritetsdata | 
* Store norske leksikon
* VIAF

 |